జైపూర్: క్రిమినల్ చట్టం (రాజస్థాన్ సవరణ) ఆర్డినెన్స్-2017 పై వివరణ ఇవ్వాలని రాజస్థాన్ హైకోర్టు ముఖ్యమంత్రి వసుంధరా రాజే సారథ్యంలోని రాష్ట్ర ప్రభుత్వానికి, కేంద్రానికి శుక్రవారం నోటీసులు ఇచ్చింది. నవంబర్ 27వ తేదీకి విచారణను వాయిదా వేసింది. అధికారులు, జడ్జీలు, న్యాయమూర్తులపై ఆరోపణలు వచ్చినప్పుడు రాష్ట్ర ప్రభుత్వ అనుమతి లేనిదే దర్యాప్తు జరపరాదంటూ రాజస్థాన్ ప్రభుత్వం ఇటీవల తీసుకువచ్చిన ఆర్డినెన్స్ను కాంగ్రెస్ పార్టీ గురువారంనాడు హైకోర్టులో సవాలు చేసింది.రాజస్థాన్ ప్రభుత్వం ఇందుకు సంబంధించిన బిల్లును గత సోమవారంనాడు అసెంబ్లీలో ప్రవేశపెట్టింది. అయితే దీనిని విపక్షాలు అడ్డుకున్నాయి. దీంతో ఈ వ్యవహారాన్ని సెలక్ట్ కమిటీకి నివేదిస్తామని ప్రభుత్వం పేర్కొంది. అయితే కమిటీ అవసరం లేదని, కోర్టులోనే తేల్చుకుంటామని కాంగ్రెస్ స్పష్టం చేసింది. రాజస్థాన్ తీసుకువస్తున్న ఆర్డినెన్స్ ప్రకారం అధికారులు, జడ్జీలపై ఆరోపణలపై ప్రభుత్వ అనుమతి లభించేంతవరకూ మీడియా ఎలాంటి వార్తలు రాసినా రెండేళ్లు జైలు తప్పనిసరి. దీంతో ఈ ఆర్డినెన్స్ వివాదంలో చిక్కుకుంది.
jaipur: criminal chattam (rajasthan savarana) ardinence-2017 pai vivarana ivvaalani rajasthan hycortu mukhyamantri vasundhara raje saarathyamlooni rashtra prabhutvaaniki, kendraaniki sukravaaram notisulu ichindi. navambar 27va teedeeki vichaarananu vaayidaa vesindi. adhikaarulu, jadjeelu, nyaayamuurtulapai aaropanalu vachinappudu rashtra prabhutva anumati lenide daryaaptu jaraparaadantuu rajasthan prabhutvam iteevala teesukuvacchina aardinensnu congress party guruvaaramnaadu hycortulo savalu chesindi.rajasthan prabhutvam induku sambandhinchina billunu gatha somavaramnadu assembleelo pravesapettindi. ayithe deenini vipakshaalu addukunnayi. deentho ee vyavahaaraanni selakt kamiteeki nivedistaamani prabhutvam perkondi. ayithe commity avasaram ledani, kortulone telchukuntamani congress spashtam chesindi. rajasthan teesukuvastunna ardinence prakaaram adhikaarulu, jadjeelapai aaropanalapai prabhutva anumati labhinchentavarakuu media elanti vaartalu rasina rendellu jailu tappanisari. deentho ee ardinence vivaadamlo chikkukundi.